Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA ODLUKE O KRITERIJIMA I POSTUPKU SUFINANCIRANJA KAMATE STAMBENIH KREDITA ZA NEKRETNINE NA PODRUČJU GRADA PULE-POLA****Nositelj izrade izvješća: Grad Pula-Pola, Upravni odjel za društvene djelatnosti i mlade** **Pula, 20. svibnja 2022. godine** |
| **Naziv akta za koji je provedeno savjetovanje s javnošću**  | Nacrt prijedloga Odluke o kriterijima i postupku sufinanciranja kamate stambenih kredita za nekretnine na području grada Pule-Pola |
| **Naziv tijela nadležnog za izradu nacrta / provedbu savjetovanja**  | Upravni odjel za društvene djelatnosti i mlade  |
| **Razlozi za donošenje akta i ciljevi koji se njime žele postići uz sažetak ključnih pitanja** | Osnovni razlog donošenja ove Odluke je potreba propisivanja kriterija i postupka sufinanciranja kamate stambenih kredita za poticanje rješavanja stambenog pitanja mladih obitelji s područja Grada Pule- Pola. |
| **Objava dokumenata za savjetovanje** **Razdoblje provedbe savjetovanja**  | https://www.pula.hr/hr/eusluge/ekonzultacije/zavrsene-ekonzultacije/71/nacrt-prijedloga-odluke-o-kriterijima-i-postupku-sufinanciranja-kamate-stambenih-kredita-za-nekretnine-na-podrucju-grada-pule-pola/ |
| Internetsko savjetovanje s javnošću provedeno je u razdoblju od 15. travnja do 15. svibnja 2022. godine. |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljena su 2 prijedloga podnesena od strane zainteresirane javnosti od kojih je jedan prihvaćen a drugi djelomično prihvaćen. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Prilog 1. Pregled prihvaćenih i neprihvaćenih primjedbi |
| **Troškovi provedenog savjetovanja** | Provedba javnog savjetovanja nije iziskivala financijske troškove |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)**  |
| 1. | Zaprimljeno 25.04.2022.Aleksandar Lazić  | Članak 9. | Na temelju otvorenog savjetovanja sa zainteresiranom javnošću Grada Pule s ciljem upoznavanja šire javnosti te pribavljanja mišljenja, primjedbi i prijedloga o Nacrtu prijedloga Odluke o kriterijima i postupku sufinanciranja kamate stambenih kredita za nekretnine na području Grada Pule – Pola dostavljam jedan upit/primjedbu.U članku 9. navedena je stavka za nastavak sufinanciranja kamate:„Za nastavak sufinanciranja kamate svake naredne godine podnositelj zahtjeva dužan je javiti se na javni poziv i dokazati potvrdom kreditne institucije o iznosu uplaćenih anuiteta za prethodnu godinu za koju je već dobio sufinanciranje.“Iz ove formulacije možda nije najjasnije vidljivo treba li osoba koja se javlja za nastavak sufinanciranja kamate: - SAMO JAVITI SE NA JAVNI POZIV i DOSTAVITI POTVRDU KREDITNE INSTITUCIJE O IZNOSU UPLAĆENIH ANUITETA ZA PRETHODNU GODINU ZA KOJU JE VEĆ DOBIO SUFINANCIRANJE, - ili DOSTAVITI SVU DOKUMENTACIJU NAVEDENU ČLANKOM 9. (kao i osobe koje se prvi put javljaju na javni poziv) UZ DODATNU POTVRDU KREDITNE INSTITUCIJE O IZNOSU UPLAĆENIH ANUITETA ZA PRETHODNU GODINU ZA KOJU JE VEĆ DOBIO SUFINANCIRANJE.Smatram da bi razumljivija formulacija teksta bila:„Za nastavak sufinanciranja kamate svake naredne godine podnositelj zahtjeva dužan je SAMO javiti se na javni poziv i dokazati potvrdom kreditne institucije o iznosu uplaćenih anuiteta za prethodnu godinu za koju je već dobio sufinanciranje.“ | Prihvaća se.Odlukom će se jasnije definirati dokumentacija koju je potrebno dostaviti prilikom podnošenja Zahtjeva za nastavak sufinanciranja kamate.  |
| 2.  | Zaprimljeno 10.05.2022.Milan Nenezić | Članak 7. | Članak 7, stavak 1. predložio bih da gornja granica bude 49 godina a ne 40 godina. Naime tendencija u današnjem društvu je da je osoba duže u radnom osobu te kasnije odlazi u mirovinu, a što je vidljivo i iz promjena koje dolaze novim zakonom o mirovinskom osiguranju gdje se podiže dobna granica za odlazak  u mirovinu. | Djelomično se prihvaća.Odlukom se potiče rješavanje stambenog pitanja mladih obitelji, te se dobna granica od 45 godina života izjednačava s dobnom granicom za subvencioniranja APN kredita sukladno Zakonu o subvencioniranju stambenih kredita. |
|  |  |  |  |  |
|  |  |  |  |  |